Kaliforniyalik Erik Bragg Powerball lotereyasida 1,5 milliard dollar yutib olganini ma’lum qildi

AQShda jekpoti 1,5 milliard dollar bo‘lgan Powerball lotereyasi natijalari e’lon qilindi. Yutuqli raqamlarga (4, 8, 19, 27, 34, 10) ega chipta Kaliforniya shtatida sotilgan, biroq g‘olibning nomi hozircha oshkor etilmagan. Bu haqda Meduza xabar bermoqda.

Shu bilan birga, shtatning Chino-Xills shahrida yashovchi Erik Bragg jekpotni qo‘lga kiritganini e’lon qildi va Instagram’da yutuqli chipta suratini joylashtirdi. Odamlar mazkur surat ostiga mashina xarid qilish yoki uy to‘lovida yordam berish so‘ralgan iltimoslar qoldirishni boshlagan.
Foydalanuvchilardan bir qismi esa Erikni chiptani soxtalashtirganlikda ayblamoqda. Ularning ishonqiramasligiga g‘olibning familiyasi (brag — maqtanchoq) ham sabab bo‘lgan.